Crkva Blažene djevice Marije u Bosanskoj Krupi
<s>Crkva Blažene djevice Marije u Bosanskoj Krupi je katolička crkva, Banjalučka biskupija.</s><s>Komisija za očuvanje nacionalnih spomenika, na sjednici održanoj od 4. do  6. juna 2012. godine, donijela je odluku da se crkva proglasi za  nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Martin Cherry,Amra Hadžimuhamedović (predsjedavajuća), Dubravko Lovrenović, Ljiljana Ševo.</s><s>Nacionalni spomenik čini Nacionalni spomenik čini mjesto crkve sa vanjskim stepeništem i potpornim zidom.</s>

<s>Lokacija 
Filijalna crkva nalazi se u centru Bosanske Krupe, smještena u samom podnožju Starog grada.</s>

<s>Historija  
Izgrađena je početkom XX vijeka.</s><s>Tokom 1992. godine Filijalna crkva u Bosanskoj Krupi je minirana i zapaljena, tako da su ostali sačuvani samo zidovi objekta, pristupna sptepeništa i potporni zidovi, da bi 2009. godine bila obnovljena (rehabilitirana) uz pomoć Federalnog ministarstva kulture i sporta, kantonalnih i lokalnih vlasti, Banjalučke biskupije kao i donacijom francuske humanitarne organizacije Potencijal.</s><s>Novi projekat u gotskom stilu izradio je Isak Medić, dipl. ing. građevine, zasnovan na fotografijama i snimcima, a ne na originalnoj dokumentaciji.</s><s>Crkva je rehabilitiran na istoj lokaciji, na temeljima porušene crkve, u istim gabaritima.</s>

<s>Pripada Prijedorskoj župi koja je u sastavu Banjalučke biskupije</s>

<s>Opis 
Prostorno je koncipirana kao trobrodna građevina.</s><s>U dispozicionom smislu ima: glavni brod (lađu), dva bočna broda, prostor svetilišta (oltar i sakristiju) i zvonik.</s><s>Glavni brod je u osnovi pravougaonog oblika čije dimenzije iznose 5,00 x 5,30 m. Bočni brodovi su manjih dimenzija i njihovi vanjski zidovi se završavaju poligonalno.</s><s>Sakristija i oltar imaju također geometrijski nepravilnu osnovu.</s><s>Svetilište je uzdignuto u odnosu na pod lađe i bočnih brodova za 19 cm.</s><s>Iz prostora oltara koji se nalazi na sjevernoj strani , omogućen je ulaz u sakristiju preko jednokrilnih drvenih vrata.</s><s>Pomoćni ulaz je smješten na zapadnoj fasadi i preko njega je ostvaren ulaz u sakristiju.</s><s>Toranj zvonika je smješten na južnom dijelu dvovodnog krova glavnog broda.</s><s>Osnova zvonika je kvadratna i njene dimenzije iznose cca 1,60 x 1,60 m. Zvonik je izrađen od drvene konstrukcije sa šatorastim krovom koji je porekriven bakrenim limom.</s><s>Mjereno od sljemena dvovodnog krova, visina zvonika iznosi cca 2,40 m, a visina šatorastog krova do križa iznosi cca 3,60 m. Na svim stranama zvonika nalaze se identični otvori za zvono koji u gornjem dijelu imaju oblik prelomljenog luka dimenzija 0,8 x 2,3 m. Zvono  težine 150 kg je naručila i dala izraditi u Italiji dobrotvorno društvo Potencijal iz Južne Francuske, koja već dugi niz godina pomaže stanovnike Bos.</s><s>Krupe, bez obzira na njihovu vjersku i nacionalnu pripadnost.</s>

<s>Literatura</s>

<s>Reference</s>

<s>Vanjski linkovi 
 Zvono na crkvi</s>

<s>Novo zvono</s>

<s>Nacionalni spomenici u Bosanskoj Krupi
B
Banjalučka biskupija</s>

